smcproject/ml-wiki-sentences huggingface dataset:
ബിഗ് പഞ്ച് പിക്ചേഴ്സും നോവ ഫിലിംസും സഹനിർമ്മാതാക്കളായാണ് ഈ ചിത്രം നിർമ്മിച്ചത്.
ആയോധനകല സംവിധായകൻ ഹീയോ മിയുങ്-ഹെങ് സംവിധാനം ചെയ്ത ചിത്രം ക്ലൈമാക്സ് സ്റ്റുഡിയോസ് നിർമ്മിച്ചതാണെന്ന് 2023 നവംബർ 2 ന് നെറ്റ്ഫ്ലിക്സ് സ്ഥിരീകരിച്ചു.
സ്പെഷ്യൽ ഫോഴ്സ് സർജന്റ് യൂൻ-ഹോ ആയി വേഷമിടുന്ന ആൻ ജി-ഹേ, ചിത്രത്തിലെ അവരുടെ ആക്ഷൻ രംഗങ്ങളിൽ 99 ശതമാനവും അവതരിപ്പിച്ചു.
സിനിമാ തിയേറ്റർ പ്രവേശന പ്രഖ്യാപനങ്ങൾക്കായുള്ള KOFIC-യുടെ സംയോജിത കമ്പ്യൂട്ടർ നെറ്റ്വർക്ക് അനുസരിച്ച്, ബാഡ്ലാൻഡ് ഹണ്ടേഴ്സ് 2024 ജനുവരി 26 ന് നെറ്റ്ഫ്ലിക്സിൽ പുറത്തിറങ്ങി.
റിവ്യൂ അഗ്രഗേറ്ററായ റോട്ടൻ ടൊമാറ്റോസിൽ, 20 അവലോകനങ്ങളെ അടിസ്ഥാനമാക്കി ചിത്രത്തിന് 75% അംഗീകാര റേറ്റിംഗ് ഉണ്ട്, ശരാശരി റേറ്റിംഗ് 6/10 ആണ്.
റെഡി സ്റ്റെഡി കട്ട് എന്ന പുസ്തകത്തിൽ റോമി നോർട്ടൺ ഈ ചിത്രത്തിന് അഞ്ചിൽ നാല് റേറ്റിംഗ് നൽകി, "ബാഡ് ലാൻഡ് ഹണ്ടേഴ്സ് തുടക്കം മുതൽ അവസാനം വരെ ആവേശകരമാണ്, അതിൽ ആക്ഷൻ, അപകടം, ക്രൂരത, അൽപ്പം നർമ്മം എന്നിവ നിറഞ്ഞതാണ്" എന്ന് റോമി നോർട്ടൺ പറഞ്ഞു.
കുറിപ്പുകൾ അവലംബങ്ങൾ പുറത്തേക്കുള്ള കണ്ണികൾ ബാഡ്‌ലാൻഡ് ഹണ്ടേഴ്സ് on Netflix ബാഡ്‌ലാൻഡ് ഹണ്ടേഴ്സ് ഇന്റർനെറ്റ് മൂവി ഡാറ്റാബേസിൽ ഫലകം:HanCinema film
പുഴുക്കടിക്കായ ഇംഗ്ലീഷ് വിലാസം https://ml.wikipedia.org/wiki/Connarus_monocarpus
കൊണ്ണാരേസി സസ്യകുടുംബത്തിൽപ്പെട്ട പടർന്നുകയറുന്ന കുറ്റിച്ചെടിയാണ് കുരീൽവള്ളി എന്നു കൂടി പേരുള്ള പുഴുക്കടിക്കായ .
(ഇന്ത്യൻ സീബ്രാവുഡ്).
( ശാസ്ത്രീയനാമം : Connarus monocarpus ) അർദ്ധനിത്യഹരിത വനങ്ങളിലും, ഇലപൊഴിയും ഈർപ്പവനങ്ങളിലും, സമതലങ്ങളിലും വളരുന്നു.
ഇലകൾ പിച്ഛക ബഹുപത്രങ്ങൾ.
വെള്ള നിറമുള്ള പൂവുകൾ സൈമോസ് പൂക്കുലകളായി വിരിയുന്നു.
ഏപ്രിൽ-ജൂൺ മാസങ്ങളിലാണ് പൂക്കളും കായകളും ഉണ്ടാകുന്നത്.
ഒരു അറ മാത്രമുള്ള കടുംചുവപ്പു നിറമുള്ള കായകളിൽ ഒരു വിത്ത് ഉണ്ടായിരിക്കും.
Uvaria narum , Connarus wightii എന്നീ സ്പീഷീസുകൾക്കും കുരീൽ എന്ന് പേരുണ്ട്.
പെനിൻസുലാർ  ഇന്ത്യയും, ശ്രീലങ്കയും ഇതിന്റെ സ്വദേശമാകുന്നു.
ആയുർവേദത്തിലും ഇത് ഉപയോഗിക്കുന്നുണ്ട്.
ചിത്രശാല പൂവ് പാകമായ കായകൾ അവലംബം പുറം കണ്ണികൾ Indian flowers
ഇരുമ്പിത്താളി ഇംഗ്ലീഷ് വിലാസം https://ml.wikipedia.org/wiki/Erycibe_paniculata
കോൺവൽവുലേസീ കുടുംബത്തിലെ പടർന്നു കയറുന്ന ഒരു സപുഷ്പി സസ്യമാണ് ഇരുമ്പിത്താളി .
എരുമത്താളി, വടയറ, നാക്കുവള്ളി എന്നീ പേരുകളും ഉണ്ട്.
(ശാസ്ത്രീയ നാമം: Erycibe paniculata ) ഹിമാലയം , ഇന്ത്യൻ ഉപഭൂഖണ്ഡം , ആൻഡമാൻ എന്നിവിടന്നളിൽ കണ്ടുവരുന്നു.
മൂക്കാത്ത തണ്ടുകളും ഇലകളും പൂക്കുലകളും തുരുമ്പ് നിറത്തിലുള്ള രോമങ്ങൾ കൊണ്ട് പൊതിഞ്ഞവയാണ്.
ഇളം മഞ്ഞ നിറമുള്ള പൂവുകൾക്ക് സുഗന്ധമുണ്ട്.
നീണ്ടുരുണ്ട ബെറിയാണ് കായ.
ഒരു കുരു ഉണ്ടായിരിക്കും.
ചിത്രശാല ഇരുമ്പിത്താളി, കായകൾ- നീലിയാർകോട്ടത്ത് നിന്നും അവലംബം കവാടം: ജീവശാസ്ത്രം
ചേര രാവദേമിരാ
ത്യാഗരാജസ്വാമികൾ രീതിഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് ചേര രാവദേമിരാ രാമയ്യ വരികളും അർത്ഥവും വരികൾ അർത്ഥം പല്ലവി ചേര രാവദേമിരാ രാമയ്യ എന്താണ് രാമാ നീ വന്ന് എന്നോടു ചേരാത്തത്?
അനുപല്ലവി മേര കാദുരാ ഇക മഹാമേരു ധീരശ്രീകര ഐശ്വര്യത്തിനു കാരണക്കാരനായ അങ്ങ് മഹാമേരുവിനോളം ധൈര്യശാലിയാണല്ലോ ചരണം തല്ലി തണ്ഡ്രിലേ നിബാല തനനാഥു കോരുരീതി പലുമാരു വേഡുകൊണ്ടേ പാലിഞ്ച രാദാ വലചുചു നേനു നീദു വദനാരവിന്ദമുനു തലചി കരഗഗ ജൂചി ത്യാഗരാജ സന്നുത മാതാപിതാക്കൾ നഷ്ടമായ നവവധു തന്റെ ഭർത്താവിനെ അന്വേഷിക്കുന്നതുപോലെ ഞാൻ അങ്ങയോട് നിരന്തരം അപേക്ഷിക്കുകയല്ലേ, ത്യാഗരാജനാൽ പുകഴ്ത്തപ്പെടുന്ന അങ്ങ് എന്ന രക്ഷിക്കുകയില്ലേ?
അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം
നവദുർഗ്ഗ ഇംഗ്ലീഷ് വിലാസം https://ml.wikipedia.org/wiki/Navadurga ശൈലപുത്രി ബ്രഹ്മചാരിണി ചന്ദ്രഖണ്ഡ കൂഷ്മാണ്ഡ സ്കന്ദമാതാ കാർത്യായനി കാളി (കാലരാത്രി) മഹാഗൗരി സിദ്ധിദാത്രി
ഹിന്ദുമതവിശ്വാസപ്രകാരവും ശാക്തേയ ആചാരപ്രകാരവും ആദിപരാശക്തിയായ ദുർഗ്ഗാഭഗവതിയുടെ അഥവാ പാർവതി ദേവിയുടെ ഒൻപത് ഭാവങ്ങളെയാണ് നവദുർഗ്ഗ (ദേവനാഗരിയിൽ: नवदुर्गा) എന്ന് അർത്ഥമാക്കുന്നത്.
ദുർഗ്ഗയുടെ ഒൻപത് രൂപങ്ങൾ ശൈലപുത്രി , ബ്രഹ്മചാരിണി, ചന്ദ്രഘണ്ഡാ, കുഷ്മാണ്ഡ, സ്കന്ദമാതാ, കാർത്യായനി , കാളി (കാലരാത്രി), മഹാഗൗരി , സിദ്ധിദാത്രി എന്നിവയാണ്.
നവരാത്രിയിൽ ഓരോ ദിനവും ഓരോ ദുർഗ്ഗയെയാണ് ആരാധിക്കുന്നത്.
ദുർഗതിപ്രശമനിയും ദുഖനാശിനിയുമായിട്ടാണ് ദുർഗ്ഗയെ കണക്കാക്കുന്നത്.
ദുർഗ്ഗ ( ഭുവനേശ്വരി ) അഥവാ ആദിപരാശക്തിയുടെ ഏറ്റവും ശക്തമായ ഒൻപത് ഭാവങ്ങളാണ് നവദുർഗ്ഗ എന്നാണ് വിശ്വാസം.
ദുർഗ്ഗാ ഭഗവതി പ്രധാനമായും മൂന്നു രൂപങ്ങളിലാണ് ആവിഷ്കരിക്കപെടുന്നത്.
മഹാകാളി , മഹാലക്ഷ്മി , മഹാസരസ്വതി .
ഈ മൂന്നു ദേവിമാരും വീണ്ടും മൂന്നുരൂപങ്ങളിൽ ആവിഷ്കരിക്കപ്പെടുന്നതാണ് നവദുർഗ്ഗ.
നവദുർഗ്ഗയിലെ ഓരോ ദേവിയും ദുർഗ്ഗയുടെ ഓരോ വിശിഷ്ടഗുണങ്ങളെയാണ് പ്രതിനിധാനം ചെയ്യുന്നത്.
വിശേഷഗുണത്തിനനുസരിച്ച് ഭഗവതിയുടെ ആടയുടെ നിറവും വ്യത്യാസപ്പെട്ടിരിക്കും.
ഇതനുസരിച്ച്: ദേവി ഗുണം വർണ്ണം ശൈലപുത്രി പ്രകൃതി ഹരിതവർണ്ണം ബ്രഹ്മചാരിണി ഭക്തി നീലം ചന്ദ്രഘണ്ഡാ സൗന്ദര്യം പാടലവർണ്ണം കുഷ്മാണ്ഡ ശുഭാരംഭം ഊതവർണ്ണം സ്കന്ദമാതാ കഠിനാധ്വാനം പീതവർണ്ണം കാർത്യായനി ധൈര്യം പിംഗലവർണ്ണം കാളി (കാലരാത്രി) മായ കറുപ്പ് മഹാഗൗരി നിർമ്മലത്വം അരുണം സിദ്ധിദാത്രി ദാനം ധൂസരവർണ്ണം നവദുർഗ്ഗ സ്തോത്രം
പ്രഥമം ശൈലപുത്രീതി
ദ്വിതീയം ബ്രഹ്മചാരിണീ
തൃതീയം ചന്ദ്രഖണ്ഡേതി
കൂശ്മാണ്ഡേതി ചതുർത്ഥകം
പഞ്ചമം സ്കന്ദമാതേതി
ഷഷ്ഠം കാർത്യായനീതി ച
സപ്തമം കാളരാത്രീതി
മഹാഗൗരീതി ചാഷ്ടമം
നവമം സിദ്ധിദാ പ്രോക്താ
നവദുർഗ്ഗാ: പ്രകീർത്തിതാ: നവദുർഗ്ഗ നവദുർഗ്ഗ.
വരാണസിയിൽ നിന്നും ശൈലപുത്രി
ഹിമവാന്റെ മകളാണ് ശൈലപുത്രി (ശൈലം= പർവ്വതം, ഹിമാലയം).
അനന്തമായ പ്രകൃതി കൂടിയാണ്സ ദേവി.
സതി, ഭവാനി , പാർവതി മാതാ, ഹേമവതി മാതാ(ഹിമവാന്റെ പുത്രി → ഹേമവതി) എന്നീ നാമങ്ങളിലും ശൈലപുത്രീ ദേവി അറിയപ്പെടുന്നു.
ദക്ഷപ്രജാപതിയുടെ മകളായാണ് ദേവി ആദ്യം അവതരിച്ചത്.
സതി (സാത്വികഭാവം ഉണർത്തുന്നവൾ എന്നർത്ഥം) എന്നായിരുന്നു ദേവിയുടെ നാമം.
ദക്ഷയാഗഭൂമിയിൽ വെച്ച് ശിവനിന്ദ ശ്രവിക്കാൻ ഇടവന്ന സതി അഗ്നിയിൽ ആത്മത്യാഗം ചെയ്തു.
പർവതരാജനായ ഹിമവാന്റെ മകളായാണ് ദേവി പിന്നീടവതരിച്ചത്.
പർവതരാജന്റെ(ഹിമാലയം) മകളായതിനാൽ പാർവതി എന്നും ഹിമവാന്റെ(ഹിമാലയം) മകളായതിനാൽ ഹേമവതി എന്നും ദേവിക്ക് നാമങ്ങളുണ്ട്.
നവരാത്രിയിലെ ആദ്യ ദിവസം ശൈലപുത്രിയെയാണ് ആരാധിക്കുന്നത്.
ബ്രഹ്മാ വിഷ്ണു മഹേശ്വരന്മാരുടെ ശക്തികൾ ഒന്നുചേർന്ന മൂർത്തിഭാവമാണ് ശൈലപുത്രി.
കാളയാണ് ദേവിയുടെ വാഹനം.
ഒരുകയ്യിൽ ശൂലവും മറുകയ്യിൽ താമരയും ദേവിയേന്തിയിരിക്കുന്നു.
ബ്രഹ്മചാരിണി
ബ്രഹ്മചര്യം പാലിക്കുന്നവൾ എന്നാണ് ബ്രഹ്മചാരിണി എന്ന വാക്കിനർത്ഥം.
ബ്രഹ്മം എന്നാൽ തപം എന്നും അർത്ഥമുണ്ട്.
ആയതിനാൽ തപസനുഷ്ടിക്കുന്നവളാണ് ബ്രഹ്മചാരിണി.
ഹിമവാന്റെ പുത്രിയായ് ജനിച്ച ദേവി, ശിവന്റെ പത്നിയായ് തീരുവാൻ നാരദമുനിയുടെ നിർദ്ദേശപ്രകാരം തപസ്സനുഷ്ടിക്കുകയാണുണ്ടായത്.
കഠിനതപസ്സ്‌ അനുഷ്ഠിച്ചതിനാൽ ദേവിയ്ക്ക് ബ്രഹ്മചാരിണി എന്ന നാമം ലഭിച്ചു.
ശുഭ്രവസ്ത്രധാരിയായ ബ്രഹ്മചാരിണി മാത കമണ്ഡലുവും രുദ്രാക്ഷമാലയും കൈകളിലേന്തുന്നു.
നവരാത്രിയിൽ പാർവതിയുടെ ബ്രഹ്മചാരിണി ഭാവമാണ് രണ്ടാം ദിവസം ആരാധിക്കുന്നത് ചന്ദ്രഘണ്ഡാ
നവദുർഗ്ഗയിൽ മൂന്നാമത്തേത് ചന്ദ്രഘണ്ടാ ആണ് .
മനഃശാന്തി,സ്വാസ്ഥ്യം, ജീവിതാഭിവൃദ്ധി എന്നിവയ്ക്കായ് ചന്ദ്രഘണ്ഡാമാതയെ നവരാത്രിയിൽ മൂന്നാം ദിവസം ആരാധിക്കുന്നു.
നെറ്റിയിൽ ഒരു മണിയുടെ ആകൃതിയിൽ ചന്ദ്രക്കലയുള്ളതിനാൽ ദേവി ചന്ദ്രഘണ്ഡാ എന്ന നാമത്തിൽ അറിയപ്പെടുന്നു.
ശ്ത്രുക്കളോട് മത്സരിക്കാൻ ശൗര്യവും ശക്തിയും ദേവി പ്രദാനം ചെയ്യുന്നു.
സിംഹവാഹിനിയായ ദേവിക്ക് പത്തുകൈകളുണ്ട്.
ഓരോകൈകളിലുമായ് പത്മം, ധനുഷ്, ബാണം, കമണ്ഡലു, ഖഡ്ഗം, ഗദാ, ശൂലം എന്നീ ആയുധങ്ങളുണ്ട്.
നവരാത്രിയിൽ പാർവതിയുടെ ചന്ദ്രഘണ്ഡാ ഭാവമാണ് മൂന്നാം ദിവസം ആരാധിക്കുന്നത് കൂഷ്മാണ്ഡ
പ്രപഞ്ചം സൃഷ്ടിച്ച ശക്തിയാണ് കൂഷ്മാണ്ഡ.
സാക്ഷാൽ ആദിപരാശക്തി.
കു, ഉഷ്മം, അണ്ഡം എന്ന മൂന്നുപദങ്ങൾ കൂടിച്ചേർന്നാണ് കൂഷ്മാണ്ഡ എന്ന നാമം ഉദ്ഭവിച്ചിരിക്കുന്നത്.
കു എന്നാൽ കുറവിനെയും ഉഷ്മം എന്നാൽ താപത്തെയും സൂചിപ്പിക്കുന്നു.
ജഗദ്വിഷയകമായ അണ്ഡത്തെയാണ് മൂന്നാമത്തെ പദം സൂചിപ്പിക്കുന്നത്.
നവരാത്രിയിൽ ഭഗവതിയുടെ  കൂഷ്മാണ്ഡ ഭാവമാണ് നാലാം ദിവസം ആരാധിക്കുന്നത് സ്കന്ദമാത
ദുർഗ്ഗാ ദേവിയുടെ അഞ്ചാമത്തെ ഭാവമാണ് സ്കന്ദമാതാ.
കുമാരൻ കാർതികേയന്റെ മാതാവായതുകൊണ്ട് സ്കന്ദമാത എന്ന നാമത്തിൽ അറിയപ്പെടുന്നു.
നവരാത്രിയിൽ പാർവതിയുടെ സ്കന്ദമാത ഭാവമാണ് അഞ്ചാം ദിവസം ആരാധിക്കുന്നത്.
കഠിനാധ്വാനം ചെയ്യാനുള്ള മനസ്സും ശക്തിയും അതിന്റെ ഫലവും സ്കന്ദ മാതാ ദേവി തരുന്നു .
കാർത്യായനി
കതൻ എന്ന ഒരു മഹാമുനി ഭൂമിയിൽ ജീവിച്ചിരുനു.
അദ്ദേഹത്തിന്റെ മകനായിരുന്നു കാത്യൻ.
എന്നാൽ ഒരു പുത്രിയില്ലാതിരുന്ന മുനിക്ക് ദേവി പരാശക്തിയെ തന്റെ പുത്രിയായ് ലഭിക്കണം എന്നാഗ്രഹമുണ്ടായ്.
അതിനുവേണ്ടി അദ്ദേഹം മഹാതപം അനുഷ്ഠിച്ചു.
ദേവി ഋഷിയിൽ പ്രസാദിക്കപ്പെട്ടു.
അങ്ങനെ കതന്റെ മകളായ് ദേവി കാർത്യായനി എന്ന നാമത്തിൽ അവതരിച്ചു.
കാർത്യായനി ഭാവത്തിൽ ആണ് ചണ്ഡികാദേവി  മഹിഷാസുരനെ വധിച്ചത്, ആ സമയം ദേവി ലക്ഷ്മിയും ദേവി സരസ്വതിയും 
പാർവതിയിൽ ലയിച്ചു എന്നും മൂന്ന് ദേവി മാരുടെയും (ത്രിദേവി) ശക്തി ഒന്നായി ആദിപരാശക്തി ആയി, മഹിഷാസുരമർദ്ദിനി ആയി ദേവി മാറി.
നവരാത്രിയിൽ പാർവതിയുടെ കാർത്യായനി ഭാവമാണ് ആറാം ദിവസം ആരാധിക്കുന്നത്.
കാളി (കാലരാത്രി)
ഭഗവതിയുടെ ഏഴാമത്തെ രൂപമാണ് കാളി അഥവാ കാലരാത്രി.
കറുത്ത വർണ്ണമുള്ള ഭദ്രകാളി ദുർഗ്ഗയുടെ രൗദ്ര രൂപമാണ്.
ദാരികൻ, രക്തബീജൻ, ചണ്ടമുണ്ടൻ തുടങ്ങിയവരുടെ വധത്തിനായി അവതരിച്ച ഭഗവതി.
ജടതീർക്കാത്ത മുടിയും തലയോട് കൊണ്ടുള്ള മാലയും ത്രിലോചനങ്ങളുമുള്ള കാളിയെ ദുർഗ്ഗയുടെ ഭയാനക രൂപമായാണ് കണക്കാക്കുന്നത്.
നാലുകരങ്ങളുള്ള കാലരാത്രി മാതാവിന്റെ വലതുകരങ്ങൾ സർവദാ ഭക്തരെ ആശിർവദിച്ചു കൊണ്ടിരിക്കുന്നു.
കാലരാത്രി മാതാ ഭക്തരെ എല്ലാവിധ ഭയത്തിൽ നിന്നും ആപത്തുക്കളിൽ നിന്നും സംരക്ഷിക്കുന്നു.
നാലുകൈകളോടുകൂടിയ ഭഗവതിയുടെ വാഹനം ഗർദഭമാണ് .
കരുണയോടെ എല്ലായിപ്പോഴും ഭക്തരെ സംരക്ഷിക്കുന്നതിനാൽ ദേവിക്ക് കരുണാദേവി, ശുഭകാരി എന്നൊരു നാമവുമുണ്ട്.
പാർവതിയുടെ താമസഭാവം ആണ് മഹാകാളി അഥവാ ഭദ്രകാളി.
രക്തബീജൻ, ചണ്ഡമുണ്ഡൻ, ശുംഭനിശുംഭൻ എന്നീ അസുരന്മാരെ ഭഗവതി ഈ കാളീ രൂപത്തിൽ ആണ് വധിച്ചത്.
നവരാത്രിയിൽ പരാശക്തിയുടെ കാലരാത്രി ഭാവമാണ് ഏഴാം ദിവസം ആരാധിക്കുന്നത്.
ശിവൻ ആയുസ്സ് നൽക്കുമ്പോൾ പാർവ്വതി ശക്തി പ്രദാനം ചെയ്യുന്നു.
ശിവൻ സംഹാര മൂർത്തി ആയ മഹാകാലേശ്വരൻ ആകുമ്പോൾ പാർവ്വതി ( ദുർഗ്ഗ ) മഹാകാളി ആയി മഹാദേവനെ സംഹാരക കർമ്മത്തിൽ സഹായിക്കുന്നു .
മഹാഗൗരി
പ്രശാന്തതയുടേയും വിജ്ഞാനത്തിന്റെയും പ്രതീകമാണ് മഹാഗൗരി .
വെളുത്ത നിറമുള്ള ദേവി എന്നാണ് മഹാഗൗരി എന്ന വാക്കിന്റെ അർത്ഥം.
നാലുകൈകളുള്ള ദേവിയുടെ വാഹനം കാളയാണ്.
ദേവിയുടെ ഇരു കരങ്ങളിലുമായ് ശൂലവും ഢമരുവും.
ദേവിയുടെ സ്വാതിക ഭാവം ആണ് മഹാഗൗരി.
നവരാത്രിയുടെ എട്ടാം ദിവസം അന്നപൂർണ്ണേശ്വരിയായ ദേവിയുടെ മഹാഗൗരി ഭാവമാണ് ആരാധിക്കുന്നത്.
ദുർഗ്ഗയുടേ ഒൻപതാമത്തെ രൂപം.
നവരാത്രിയിൽ അവസാനദിവസം സിദ്ധിദാത്രിയെ ആരാധിക്കുന്നു.
ഇത്  മഹാലക്ഷ്മി തന്നെയാണ്.
സർവദാ ആനന്ദകാരിയായ സിദ്ധിദാത്രി തന്റെ ഭക്തർക്ക് സർവസിദ്ധികളും സർവ ഐശ്വര്യങ്ങളും പ്രധാനം ചെയ്യുന്നു.
ദുർഗ്ഗയുടെ സിദ്ധിദാത്രി ഭാവമാണ് ഒന്പതാം ദിവസം ആരാധിക്കുന്നത്.
താമരപ്പൂവിൽ കുടികൊള്ളുന്ന ഈ ദേവിയെ മഹാലക്ഷ്മി ആയും സങ്കൽപ്പിച്ചു വരുന്നു.
പ്രഥമം ശൈലപുത്രീതി
ദ്വിതീയം ബ്രഹ്മചാരിണീ
തൃതീയം ചന്ദ്രഖണ്ഡേതി
കൂശ്മാണ്ഡേതി ചതുർത്ഥകം.
പഞ്ചമം സ്കന്ദമാതേതി
ഷഷ്ഠം കാർത്യായനീതി ച
സപ്തമം കാളരാത്രീതി
മഹാഗൗരീതി ചാഷ്ടമം.
നവമം സിദ്ധിദാ പ്രോക്താ
നവദുർഗ്ഗാ: പ്രകീർത്തിതാഃ: (ദേവീ ഭാഗവതം)
ഇരിങ്ങോൾ കാവ് ഇംഗ്ലീഷ് വിലാസം https://ml.wikipedia.org/wiki/Iringole_Kavu
കേരളത്തിലെ കുന്നത്തുനാട് താലൂക്കിൽ പെരുമ്പാവൂരിൽ നിന്നും അഞ്ചു കിലോമീറ്റർ ദൂരെ സ്ഥിതിചെയ്യുന്ന ഒരു കാവാണ് ഇരിങ്ങോൾ കാവ് അഥവാ ഇരിങ്ങോൾ കാവ് ഭഗവതി ക്ഷേത്രം (Iringole Kavu) .
ഹൈന്ദവ, ശാക്തേയ വിശ്വാസപ്രകാരം ജഗദീശ്വരിയും ആദിപരാശക്തിയുമായ ദുർഗ്ഗ ഭഗവതി ആണ് പ്രധാന പ്രതിഷ്ഠ.
പ്രഭാതത്തിൽ മഹാസരസ്വതിയായും ഉച്ചയ്ക്ക് വനദുർഗ്ഗയായും വൈകുന്നേരം ശ്രീ ഭദ്രകാളിയായും പരാശക്തി ഇവിടെ ആരാധിക്കപ്പെടുന്നു.
കേരളത്തിലെ 108 ദുർഗ്ഗാക്ഷേത്രങ്ങളിൽ ഒന്നായ ഇത് പരശുരാമൻ നിർമ്മിച്ചതെന്നാണ് ഐതിഹ്യം.
എറണാകുളത്ത് നിന്ന് മുപ്പത്തിയഞ്ച് കിലോമീറ്റർ അകലെ ആലുവ - മൂന്നാർ റോഡിൽ കുറുപ്പുംപടിക്കും പെരുമ്പാവൂരിനും ഇടയ്ക്കാണ് ഈ ഭഗവതി ക്ഷേത്രം സ്ഥിതി ചെയ്യുന്നത്.
ചൊവ്വ, വെള്ളി, പൗർണ്ണമി , അമാവാസി, നവമി, അഷ്ടമി, നവരാത്രി , വിദ്യാരംഭം , തൃക്കാർത്തിക , മാസത്തിലെ ഒന്നാം തീയതി തുടങ്ങിയവ ദർശനത്തിന് പ്രധാനം.
മുൻപ്  ക്ഷേത്രനടത്തിപ്പിന്റെ ചുമതല  28 ബ്രാഹ്മണ കുടുംബങ്ങൾക്കായിരുന്നു.
പട്ടശ്ശേരി, ഓരോഴിയം, നാഗഞ്ചേരി എന്നിവ ഇതിൽ പെടുന്നു.
1945ന്റെ  അവസാനത്തോടെ സർ സി.പി. രാമസ്വാമി അയ്യരുടെ ഭരണകാലത്ത്, ക്ഷേത്രഭരണം ഇവർ ദിവാൻ തിരുവിതാംകൂർ ദേവസ്വം ബോർഡിന് കൈമാറി.
ഈ ക്ഷേത്രത്തിന്റെ ഉത്ഭവത്തെ പറ്റി കൃത്യമായ വിവരം ലഭ്യമല്ല.
നാഗഞ്ചേരി മനയുടെ കീഴിലുണ്ടായിരുന്ന അനേകം കാവുകളിൽ ഒരു കാവായിരുന്നു ഇത്.
ഒരു വ്യക്തിക്ക് 15 ഏക്കറിൽ കൂടുതൽ കൈവശം വെയ്ക്കാൻ പാടില്ല എന്ന ഭൂപരിഷ്കരണനിയമം 1963-ൽ സർക്കാർ കൊണ്ട് വന്നപ്പോൾ, മനയുടെ കാരണവരായ വാസുദേവൻ നമ്പൂതിരി 1980-ൽ പെരുമ്പാവൂർ മുനിസിപ്പാലിറ്റിയ്ക്ക് കൈമാറിയതാണ് ഇരിങ്ങോൾ കാവ്.
ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ് ഇരിങ്ങോക്കാവ്.
ദ്വാപരയുഗത്തിൽ , അസുരരാജാവായ കംസൻ ദേവകിയുടെയും വസുദേവരുടെയും എട്ടാമത്തെ പുത്രനാൽ വധിക്കപെടുമെന്നു അറിയുകയാൽ ഗർഭിണിയായ തന്റെ സഹോദരിയെയും ഭർത്താവിനെയും കാരാഗ്രഹത്തിലടച്ചു.
എട്ടാമത്തെ പുത്രനെ പ്രതീക്ഷിച്ചിരുന്ന കംസൻ പക്ഷെ ഒരു പെൺകുഞ്ഞിനെയാണ് കാണാനിടയായത്.
ദേവകിയും വസുദേവരും തങ്ങൾക്കുണ്ടായ ആൺകുട്ടിയെ ഗോകുലത്തിലെ നന്ദഗോപനും യശോധക്കുമുണ്ടായ പെൺകുട്ടിയുമായി കൈമാറിയിരുന്നു.
എന്നിട്ടും കംസൻ ആ കുഞ്ഞിനെ കൊല്ലാൻ ശ്രമിച്ചപ്പോൾ ആ കുഞ്ഞ് കംസന്റെ കൈയിൽ നിന്ന് തെന്നി മാറി ആകാശത്തിലേക്ക് ഉയർന്നു; ഒരു നക്ഷത്രം പോലെ തിളങ്ങി.
(സാക്ഷാൽ ദുർഗ്ഗയായ ആ ഭഗവതി കംസന് ശ്രീകൃഷ്ണന്റെ ജനനത്തെ പറ്റി മുന്നറിയിപ്പ് നൽകി അപ്രത്യക്ഷയായി) ആ വെളിച്ചം ആദ്യം വീണ സ്ഥലത്ത്, ഭഗവതി വസിക്കുവാൻ വന്നു എന്ന വിശ്വാസത്തിനാൽ, 'ഇരിന്നോൾ' എന്ന പേര് ലഭിച്ചു.
ഇരിന്നോൾ എന്ന പേര് കാലക്രമേണ 'ഇരിങ്ങോൾ' എന്നായി മാറി.
ഇവിടുത്തെ ഭഗവതിയുടെ പ്രതിഷ്ഠ സ്വയംഭൂവാണെന്ന് കരുതപ്പെടുന്നു.
നെയ്പായസവും ശർക്കര പായസവും, ഗോതമ്പുകൊണ്ട് തയ്യാറാക്കിയ പ്രത്യേകതരം പായസമായ ' ചതുസ്സ്തം എന്നിവയാണ് പ്രധാന വഴിപാടുകൾ.
വിവാഹം, കെട്ടുനിറ, രാമായണ വായന എന്നിവ ക്ഷേത്രത്തിൽ നടത്താറില്ല.
സുഗന്ധപുഷ്പങ്ങളോ അവ ചൂടിയിരിക്കുന്ന സ്ത്രീകളെയോ ക്ഷേത്രത്തിൽ പ്രവേശിക്കാൻ അനുവദിക്കാറില്ല.
കാവിനു ചുറ്റുമുള്ള വൃക്ഷങ്ങളിൽ ദൈവാംശമുള്ളതായി വിശ്വസിക്കപെടുന്നു.
അതിനാൽ ഇവിടെയുള്ള മരങ്ങൾ ഒരു കാരണവശാലും മുറിക്കാറില്ല.
താഴെ വീണ് കിടക്കുന്ന മരത്തടിപോലും മറ്റൊരു ആവശ്യത്തിനായി ഉപയോഗിക്കാറില്ല.
വൃശ്ചിക മാസത്തിലെ കാർത്തിക പ്രാധാന്യമുള്ള ദിവസമാണ്.
ആ ദിവസം ഇവിടെയെത്തി പരാശക്തിയെ   ദർശിക്കുന്നവർക്ക് ദീർഘായുസ്സും ആഗ്രഹപൂർത്തിയും  അവിവാഹിതരായവർക്ക് ‌മംഗല്യസൗഖ്യവും ഐശ്വര്യവും നൽകി ഭഗവതി അനുഗ്രഹിക്കും എന്നാണ് വിശ്വാസം.
ചിത്രശാല ഇരിങ്ങോൾ കാവ് ഇരിങ്ങോൾ കാവ് ക്ഷേത്രം അവലംബം പുറത്തേക്കുള്ള കണ്ണികൾ ഇരിങ്ങോൾ കാവ് Iringol Kavu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെയ്യാറ്റിൻകര താലൂക്ക്
കേരളത്തിലെ തിരുവനന്തപുരം ജില്ലയിലെ ആറു താലൂക്കുകളിൽ ഒന്നാണ് നെയ്യാറ്റിൻകര താലൂക്ക് .
നെയ്യാറ്റിൻകരയാണ് ഈ താലൂക്കിന്റെ ആസ്ഥാനം.
തിരുവനന്തപുരം , നെടുമങ്ങാട് , വർക്കല , ചിറയൻകീഴ് , കാട്ടാക്കട എന്നിവയാണ് ജില്ലയിലെ മറ്റു താലൂക്കുകൾ.
നെയ്യാറ്റിൻകര താലൂക്കിൽ 21 വില്ലേജുകളാണ് ഉള്ളത് .
താലൂക്കിലെ വില്ലേജുകൾ നെയ്യാറ്റിൻകര അതിയന്നൂർ തിരുപുറം കരുംകുളം കോട്ടുകാൽ പള്ളിച്ചൽ കൊല്ലയിൽ പെരുമ്പഴുതൂർ കാഞ്ഞിരംകുളം വിഴിഞ്ഞം കുളത്തൂർ ചെങ്കൽ പാറശ്ശാല കാരോട് പരശുവയ്ക്കൽ കുന്നത്തുകാൽ വെള്ളറട ആനാവൂർ പെരുങ്കടവിള പൂവാർ ബാലരാമപുരം താലൂക്കിലെ ഗ്രാമ പഞ്ചായത്തുകൾ ചരിത്രം അതിർത്തികൾ വടക്ക് -- കിഴക്ക് -- തെക്ക് -- പടിഞ്ഞാറ് -- പുറത്തേക്കുള്ള കണ്ണി അവലംബം ↑ ↑
നെഹെമിയ കടുസിമെ
ഉഗാണ്ട ആരോഗ്യ മന്ത്രാലയത്തിലെ ഒരു ഉഗാണ്ടൻ കൺസൾട്ടന്റ് ഒബ്‌സ്റ്റട്രീഷ്യൻ ആൻഡ് ഗൈനക്കോളജിസ്റ്റാണ് നെഹെമിയ കടുസൈം .
ഉഗാണ്ടയുടെ തലസ്ഥാനവും ഏറ്റവും വലുതുമായ വടക്കൻ കമ്പാലയിലെ കാവെംപെ ഡിവിഷനിലെ കാവെംപെ ജനറൽ ആശുപത്രിയുടെ എക്സിക്യൂട്ടീവ് ഡയറക്ടറാണ് അദ്ദേഹം.
ഉഗാണ്ടയുടെ പടിഞ്ഞാറൻ മേഖലയിലാണ് അദ്ദേഹം ജനിച്ചത്.
പ്രാദേശിക സ്‌കൂളുകളിൽ പഠിച്ചതിന് ശേഷം, ഹ്യൂമൻ മെഡിസിൻ പഠിക്കുന്നതിനായി മെക്കറെർ യൂണിവേഴ്‌സിറ്റിയിൽ അദ്ദേഹം പ്രവേശിച്ചു , മെഡിസിൻ ബിരുദവും ബാച്ചിലർ ഓഫ് സർജറി (MBChB) ബിരുദവും നേടി.
മേക്കറെർ സർവകലാശാലയിൽ നിന്ന് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ മാസ്റ്റർ ഓഫ് മെഡിസിൻ (എംഎംഎഡ്) ബിരുദം നേടി.
1790 ബെഡ് കപ്പാസിറ്റിയുള്ള ഉഗാണ്ടയിലെ ഏറ്റവും വലുതും വലുതുമായ മുലാഗോ നാഷണൽ റഫറൽ ഹോസ്പിറ്റലുമായി ബന്ധപ്പെട്ട ഒരു കൺസൾട്ടന്റാണ് ഡോ. നെഹെമിയ കടുസൈം, ഇത് മേക്കറെർ യൂണിവേഴ്സിറ്റി കോളേജ് ഓഫ് ഹെൽത്ത് സയൻസസിന്റെ ടീച്ചിംഗ് ഹോസ്പിറ്റലായും പ്രവർത്തിക്കുന്നു.
ലോകത്തിലെ ഏറ്റവും തിരക്കേറിയ ലേബർ വാർഡാണ് മുലാഗോ നാഷണൽ റഫറൽ ഹോസ്പിറ്റലെന്ന് റിപ്പോർട്ട് ചെയ്യപ്പെടുന്നു, 2011 ജനുവരി 1 മുതൽ 2013 ഡിസംബർ 31 വരെയുള്ള മൂന്ന് വർഷങ്ങളിൽ പ്രതിവർഷം 30,000-ലധികം പ്രസവങ്ങൾ നടക്കുന്നു.
2016-ൽ, ന്യൂ മുലാഗോ ഹോസ്പിറ്റൽ, ഗൈനക്കോളജി വാർഡും ഡെലിവറി സ്യൂട്ടുകളും (ലേബർ വാർഡ്) പുതുതായി പൂർത്തിയാക്കിയ കാവെമ്പെ ജനറൽ ആശുപത്രിയിലേക്ക് മാറ്റി, നവീകരണത്തിനും ന്യൂ മുളഗോ കോംപ്ലക്‌സിലേക്ക് അപ്‌ഗ്രേഡ് ചെയ്യുന്നതിനും അനുവദിച്ചു.
2018 ഓഗസ്റ്റിൽ, മുലാഗോ ഹോസ്പിറ്റലുമായി അഫിലിയേറ്റ് ചെയ്‌തിരിക്കുന്ന 200 കിടക്കകളുള്ള കാവെംപെ ജനറൽ ഹോസ്പിറ്റലിന്റെ എക്‌സിക്യൂട്ടീവ് ഡയറക്ടറായി നെഹെമിയ കടുസൈമെ, MBChB, MMed (ഒബ്‌സ്റ്റട്രിക്‌സ് ആൻഡ് ഗൈനക്കോളജി) നിയമിതനായി.
ഡോ. ലോറൻസ് കാസിബ്‌വെ അദ്ദേഹത്തെ നിയോഗിക്കും .
റഫറൻസുകൾ ബാഹ്യ ലിങ്കുകൾ ഉഗാണ്ട ആരോഗ്യ മന്ത്രാലയത്തിന്റെ വെബ്സൈറ്റ് Archived 2024-11-25 at the Wayback Machine .
എൽ.ബി.എസ്. കോളേജ് ഓഫ് എഞ്ചിനീയറിംഗ്, കാസർഗോഡ് ഇംഗ്ലീഷ് വിലാസം https://ml.wikipedia.org/wiki/Lal_Bahadur_Shastry_College_of_Engineering,_Kasargod
കേരളത്തിലെ കാസർഗോഡ് ജില്ലയിലെ പൊവ്വൽ എന്ന സ്ഥലത്ത് സ്ഥിതി ചെയ്യുന്ന ഒരു സർക്കാർ നിയന്ത്രിത സ്വാശ്രയ എൻജിനീയറിങ് കോളജാണ് എൽ.ബി.എസ്. കോളേജ് ഓഫ് എഞ്ചിനീയറിംഗ് .
സർക്കാർ നിയന്ത്രണത്തിലുള്ള കേരളത്തിലെ ആദ്യത്തെ സാശ്രയ എഞ്ചിനീയറിംഗ് കോളേജ്‌ ആണ് 1993 ൽ സ്ഥാപിതമായ എൽ ബി എസ് കോളജ്‌ ഓഫ് എഞ്ചിനീയറിംഗ്.
യുടെ അംഗീകാരമുള്ള എൽ.ബി.എസ്. കോളേജ് കണ്ണൂർ സർവ്വകലാശാലയുമായി അഫിലിയേറ്റ് ചെയ്തിരിക്കുന്നു .
കോഴ്സുകൾ ബിരുദ കോഴ്സുകൾ റെഗുലർ ബി.ടെക് കോഴ്സുകൾ എൽ.ബി.എസ് കോളേജ് ഓഫ് എഞ്ചിനീയറിംഗ് സിവിൽ എഞ്ചിനീയറിംഗ് മെക്കാനിക്കൽ  എഞ്ചിനീയറിംഗ് ഇലക്ട്രിക്കൽ  ആന്റ് ഇലക്ട്രൊണിക്സ്  എഞ്ചിനീയറിംഗ് ഇലക്ട്രോണിക്സ് ആന്റ് കമ്യൂണിക്കേഷൻ  എഞ്ചിനീയറിംഗ്* കമ്പ്യൂട്ടർ സയൻസ് ആന്റ്  എഞ്ചിനീയറിംഗ് ഇൻഫർമേഷൻ ടെക്നോളജി ബിരുദാനന്തര ബിരുദ കോഴ്സുകൾ എം.ടെക് കോഴ്സുകൾ തെർമൽ ആൻറ് ഫ്ലൂയിഡ് എഞ്ചിനീയറിംഗ് വി.എൽ.എസ്.ഐ ആന്റ് സിഗ്നൽ പ്രൊസെസ്സിങ് കമ്പ്യുട്ടർ സയൻസ` ആന്റ് ഇൻഫർമേഷ്ൻ സെക്യുരിറ്റി പുറത്തേക്കുള്ള കണ്ണികൾ LBS Engineering College, Kasaragod എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.lbscek.org/ Archived 2012-04-13 at the Wayback Machine .
ന്യൂസ് (ചലച്ചിത്രം)
1989-ൽ പുറത്തിറങ്ങിയ ഒരു ഇന്ത്യൻ മലയാളം - ഭാഷാ മിസ്റ്ററി ത്രില്ലർ ചിത്രമാണ് ദി ന്യൂസ് , ജഗദീഷ് എഴുതി ഷാജി കൈലാസ് ആദ്യമായി സംവിധാനം ചെയ്തു, സുരേഷ് ഗോപി , രഞ്ജിനി , ലിസി , ബാബു ആന്റണി എന്നിവർ അഭിനയിച്ച ചിത്രം നിർമ്മിച്ചത് ജി.ആർ.സുരേഷ്കുമാർ ആണ്.
കൈതപ്രം ഗാനങ്ങൾ എഴുതി പ്ലോട്ട്
ഇൻസ്‌പെക്ടറാകാനുള്ള അപേക്ഷ നിരസിച്ചതിന് ശേഷം, ഋഷി മേനോൻ സ്വന്തമായി ഒരു ഡിറ്റക്ടീവ് ഏജൻസി ആരംഭിക്കുന്നു, അവിടെ ജോളി എന്ന സ്ത്രീയുടെ കൊലപാതകവും റോയ് എന്ന കോളേജ് വിദ്യാർത്ഥിയുടെ തിരോധാനവും അന്വേഷിക്കാൻ അദ്ദേഹത്തിന് ഒരു അസൈൻമെന്റ് ലഭിച്ചു.
അരുണും റോയിയും ആൽബർട്ടും മേഘയുടെ കോളേജിലെ ജൂനിയർമാരാണ്, റിഷിയും മേഘയും ഒരു ബന്ധത്തിലായതിനാൽ ഉടൻ വിവാഹ നിശ്ചയം നടക്കാനിരിക്കുന്നതിനാൽ ഋഷിക്ക് പരിചയമുണ്ട്.
അരുണിന്റെ അച്ഛൻ വിശ്വനാഥൻ ഭരണകക്ഷിയിൽ നിന്നുള്ള എംപിയും  മകനെ തന്റെ സ്ഥാനം ദുരുപയോഗിക്കാൻ അനുവദിക്കാത്ത നേരായ മനുഷ്യനുമാണ്.
എന്നിരുന്നാലും, വിശ്വനാഥന്റെ ബദ്ധവൈരിയായ എംഎൽഎ ജോർജ്ജ് തോമസ് വിശ്വനാഥനെ താഴെയിറക്കാൻ എല്ലാ തന്ത്രങ്ങളും ശ്രമിക്കുന്നു, തന്റെ അഴിമതിക്കാരനായ പോലീസ് ഉദ്യോഗസ്ഥനായ സുഹൃത്ത് സിഐ ഫ്രെഡിയുടെ സഹായത്തോടെ അരുണിനെയും സുഹൃത്തുക്കളെയും ദ്രോഹിക്കുന്നതുവരെ കാര്യങ്ങൾ പോകുന്നു.
ഒരു രാത്രി, ആൽബർട്ട് വീടിന് മുകളിൽ നിന്ന് ചില ശബ്ദങ്ങൾ കേൾക്കുകയും ഭയന്ന് തന്റെ സുഹൃത്തുക്കളെ അറിയിക്കാൻ ഇറങ്ങുകയും ചെയ്യുന്നു.
റോയ് പരിശോധിക്കാൻ ടെറസിലേക്ക് കയറുന്നു, പക്ഷേ അവൻ തിരിച്ചെത്തിയില്ല.
അവൻ തങ്ങളെ കളിപ്പിക്കുകയാണെന്ന് കരുതി അവന്റെ സുഹൃത്തുക്കൾ അവനെ എല്ലായിടത്തും തിരയാൻ തുടങ്ങി, കൂടാതെ അവരുടെ പതിവ് വിഹാരകേന്ദ്രങ്ങളിലേക്ക് പോയി പരിശോധിക്കാൻ പോലും തുടങ്ങി, പക്ഷേ കണ്ടെത്തിയില്ല
രാവിലെ അവർ തിരിച്ചെത്തിയതിന് തൊട്ടുപിന്നാലെ, വേലക്കാരി അവരുടെ ടാപ്പിൽ നിന്ന് രക്തം വരുന്നത് കണ്ടു.
ടെറസിൽ കൂടുതൽ പരിശോധിച്ചപ്പോൾ ഒരു പെൺകുട്ടിയുടെ മൃതദേഹം കണ്ടെത്തി.
അരുണും അവന്റെ സുഹൃത്തുക്കളും അറസ്റ്റിലാകുന്നു, അവിടെ ജോർജ്ജ് തോമസും ഫ്രെഡിയും സാഹചര്യം മുതലെടുക്കുന്നു, റോയിയും അരുൺ ഉൾപ്പെടെയുള്ള അവന്റെ സുഹൃത്തുക്കളും സ്ത്രീകളെ കൊലപ്പെടുത്തി അവളുടെ മൃതദേഹം ടാങ്കിൽ തള്ളിയതായി ആരോപിച്ച് റോയ് ഒളിവിലാണ്.
ഈ ഘട്ടത്തിൽ, വിശ്വനാഥൻ കേസ് റിഷിയുടെ ഡിറ്റക്ടീവ് ഏജൻസിക്ക് കൈമാറുന്നു.
കൊല്ലപ്പെട്ട പെൺകുട്ടി ജോളിയും റോയിയും തമ്മിൽ ബന്ധമുണ്ടെന്ന് ഋഷി കണ്ടെത്തി.
അവൻ അവളുടെ ഹോസ്റ്റലിൽ നിന്ന് കൂടുതൽ അന്വേഷിക്കുമ്പോൾ,അവളുടെ അച്ഛൻ ജോളിയെ ഗർഭിണിയായിരിക്കുമ്പോൾ  അമ്മയെ ഉപേക്ഷിച്ചതുമുതൽ ജോളിക്ക് അസുഖകരമായ ഒരു ബാല്യമുണ്ടായിരുന്നുവെന്നും അവളുടെ സുഹൃത്തുക്കളിൽ നിന്ന് അയാൾ കണ്ടെത്തുന്നു.
അമ്മയുമവളും അതിന്റെ ഫലമായി  കഠിനമായ ജീവിതം ആണ് നയിച്ചതെന്നും അറിയുന്നു.
ജോളി പുരുഷന്മാരെ വെറുക്കാൻ തുടങ്ങുന്നു, അവളുടെ നിരാശ ഇല്ലാതാക്കാൻ പുരുഷന്മാരുമായി പ്രണയം നടിക്കാൻ തുടങ്ങുന്നു, പിന്നീട് അവരെ ഉപേക്ഷിക്കാൻ.
അവളുടെ സുഹൃത്തുക്കളുടെ അഭിപ്രായത്തിൽ റോയ് അവളുടെ ഏറ്റവും പുതിയ ഇരയായിരുന്നു, എന്നാൽ ഒടുവിൽ അവൾ വിക്ടർ ജോർജ്ജ് എന്ന കായികതാരത്തിലേക്കാണ് വീഴുന്നതെന്ന് ഋഷി കണ്ടെത്തുന്നു.
ഹോസ്റ്റലിൽ നിന്നുള്ള ജോളിയുടെ ഫോൺ കൺവേർഷൻ ലോഗിന്റെ അടിസ്ഥാനത്തിൽ, നഗരത്തിലെ ഒരു ലോഡ്ജിലേക്ക് വിക്ടേഴ്‌സിന്റെ താമസസ്ഥലം കണ്ടെത്തുന്നു.
ഒരിക്കൽ അവൻ വിക്ടറുമായി ഏറ്റുമുട്ടുമ്പോൾ, അവൻ രക്ഷപ്പെടാൻ ശ്രമിക്കുന്നു, ഋഷിയെ കീഴടക്കാൻ മാത്രം.
തടവിലായിരിക്കെ ഒരിക്കൽ റോയ് തന്റെ സുഹൃത്തുക്കളെ വിളിക്കാൻ ശ്രമിച്ചപ്പോഴുള്ള കോൾ വിശദാംശങ്ങളുടെ അടിസ്ഥാനത്തിൽ, നഗരത്തിലെ തന്നെ ഒരു വീട്ടിൽ റോയി ഒളിച്ചിരിക്കുന്നതായി ഋഷി കണ്ടെത്തുന്നു.
വിശ്വനാഥനുമായുള്ള അവസാന കൂടിക്കാഴ്ചയിൽ, യഥാർത്ഥ കൊലയാളി വിശ്വനാഥന്റെ പിഎ ജീവനാണെന്ന് ഋഷി വെളിപ്പെടുത്തുന്നു.
ഒളിമ്പിക്‌സ് ടീമിന്റെ പരിശീലകനായി നിയമിക്കപ്പെടാൻ ആഗ്രഹിച്ച ഒരു കായികതാരമായിരുന്നു വിക്ടർ ജോർജ്.
അതേസമയം, അവരുടെ ഒരു രഹസ്യ ബന്ധത്തിനിടെ  താന്നിൽ നിന്നും ഗർഭം ധരിച്ച ജോളിയെ വിവാഹം കഴിക്കാൻ അദ്ദേഹത്തിന് താൽപ്പര്യമില്ലായിരുന്നു.
അവൻ ജോളിയെ കുടുക്കുകയും ജീവനെയും സുഹൃത്തുക്കളെയും കാണാൻ അവളെ കൂട്ടികൊണ്ടുപോകുകയും ഒരു ഫ്രണ്ട്സ് പാർട്ടിയുടെ പേരിൽ ജീവനും സുഹൃത്തുക്കളും ജോളിയെ ഒന്നിനുപുറകെ ഒന്നായി ആക്രമിക്കുകയും ചെയ്യുന്നു.
അബോധാവസ്ഥയിലായിരിക്കെ, ജോളി മേൽക്കൂരയിലേക്ക് വന്ന് തന്നെ വഞ്ചിച്ച വിക്ടറെ കുത്താൻ ശ്രമിക്കുന്നു.
സംഘർഷത്തിൽ ജീവൻ അബദ്ധത്തിൽ ജോളിയെ കുത്തുകയും കൊല്ലുകയും ചെയ്തു.
ഈ വഴക്ക് കേട്ട് ആൽബർട്ട് സുഹൃത്തുക്കളെ അറിയിക്കുകയും റോയ് പരിശോധിക്കാൻ പോകുകയും ചെയ്തു.
ജോളിയുടെ കൊലപാതകത്തിന് അയൽപക്കത്തെ ടെറസിൽ റോയ് സാക്ഷിയാണ്.
അവൻ രക്ഷപ്പെടാൻ ശ്രമിക്കുമ്പോൾ, വിക്ടർ അവനെ കാണുകയും റോയിയെ ബന്ദിയാക്കുകയും അവർ മൃതദേഹം ടാങ്കിൽ വലിച്ചെറിയുകയും അങ്ങനെ കേസ് വ്യതിചലിക്കുകയും ചെയ്യുന്നു.
ജീവനും സംഘവും അറസ്റ്റിലാവുകയും റിഷി ഒരു പ്രൈവറ്റ് ഡിറ്റക്ടീവായി തന്റെ ആദ്യ വിജയകരമായ കേസ് അവസാനിപ്പിക്കുകയും ചെയ്യുന്നു.
താരം വേഷം 1 സുരേഷ് ഗോപി ഋഷി മേനോൻ 2 ലിസി പ്രിയദർശൻ ജോളി 3 രഞ്ജിനി മേഘ 4 മധു മേനോൻ 5 ജനാർദ്ദനൻ രാധാകൃഷ്ണൻ 6 ശ്രീനാഥ് ജീവൻ 7 വിജയരാഘവൻ ഫ്രെഡി ഐസക് 8 സുകുമാരി സുഭദ്ര 9 ബൈജു അരുൺ 10 ജഗതി ശ്രീകുമാർ 11 ജഗദീഷ് ചന്തു 12 മാമുക്കോയ പരമശിവം 13 ഇന്നസെന്റ് ഭാർഗവൻ പിള്ള 14 മഹേഷ് റോയ് 15 ഇടവേള ബാബു ആൽബർട്ട് 16 പ്രതാപചന്ദ്രൻ വിശ്വനാഥൻ 17 കെ പി എ സി സണ്ണി ജോർജ് ജോസഫ് 18 കൊല്ലം തുളസി ഡോക്ടർ 19 ബാബു ആന്റണി വിക്ടർ ജോർജ് 20 കൊല്ലം അജിത്ത് 21 ജെയിംസ് 22 അപ്പാഹാജ 23 കെ പി എ സി സാബു മാർവിൻ 24 പത്മ സെലീന 25 കല 25 രധീന രാജു
ഗാനങ്ങൾ വരികൾ: കൈതപ്രം ഈണം: രാജാമണി നമ്പർ.
പാട്ട് പാട്ടുകാർ രാഗം 1 പാടി ഞാൻ ആടട്ടേ എസ്‌ പി ബാലസുബ്രഹ്മണ്യം 2 താരമേ	രാജാമണി എം ജി ശ്രീകുമാർ , എൻ ലതിക ,കോറസ്‌ ഷണ്മുഖപ്രിയ ബോക്സ് ഓഫീസ്
സുരേഷ് ഗോപിയുടെ കരിയറിലെ നാഴികക്കല്ലായിരുന്നു ദി ന്യൂസ് , വാണിജ്യപരമായി വിജയിച്ച അദ്ദേഹത്തിന്റെ ആദ്യ സിനിമകളിൽ ഒന്നായിരുന്നു അത് അദ്ദേഹത്തെ നായകനാക്കി.
അവലംബം ↑ ↑ ↑ ↑ ↑ ↑ പുറംകണ്ണികൾ ന്യൂസ് യൂട്യൂബിൽ News ഇന്റർനെറ്റ് മൂവി ഡാറ്റാബേസിൽ
ഫ്രാൻസിസ് നൊറോണ ഇംഗ്ലീഷ് വിലാസം https://ml.wikipedia.org/wiki/Francis_Noronha ഫ്രാൻസിസ് നൊറോണ
മലയാളത്തിലെ പുതിയ കാല എഴുത്തുകാരിൽ ശ്രദ്ധേയനാണ് ഫ്രാൻസിസ് നൊറോണ (Francis Noronha).
1972 ജനനം.
അച്ഛൻ ക്ലീറ്റസ്നൊറോണ ,അമ്മ ബാർബറ നൊറോണ ജീവിതത്തിൻറെ ഭാവതീവ്രമായ ആവിഷ്കാരങ്ങൾ കൊണ്ട് വേറിട്ടു നിൽക്കുന്നവയാണ് ഫ്രാൻസിസ് നൊറോണയുടെ രചനകൾ.
മലയാളസാഹിത്യത്തിലെ എഴുത്ത് ഇടങ്ങളിൽനിന്ന് ഭ്രഷ്ടരാക്കപ്പെട്ട ലത്തീൻ കത്തോലിക്കരുടെ ജീവിതം നൊറോണയുടെ എഴുത്തിന് പതിവായി പശ്ചാത്തലമാകുന്നു.
അദ്ദേഹത്തിന് എഴുത്ത് ഭാവദീപ്തമാക്കുന്നതിൽ കാവ്യാത്മകമായ ഭാഷാശൈലി പ്രത്യേക പങ്കുവഹിക്കുന്നു.
ആലപ്പുഴയിലെ തീരദേശ ജനതയുടെ ജീവിതം ആസ്പദമാക്കി രചിക്കപ്പെട്ട 'അശരണരുടെ സുവിശേഷം' എന്ന നോവൽ അദ്ദേഹം രചിച്ച ഒരേ ഒരു നോവലാണ്.
തൊട്ടപ്പൻ എന്നത് അദ്ദേഹത്തിൻറെ ശ്രദ്ധേയമായ ചെറുകഥാ സമാഹാരമാണ്.
2019-ൽ ഈ ചെറുകഥ ഷാനവാസ് കെ. ബാവക്കുട്ടി തൊട്ടപ്പൻ എന്ന പേരിൽ തന്നെ ചലച്ചിത്രമാക്കി.
, കൃതികൾ നോവൽ അശരണരുടെ സുവിശേഷം മുടിയറകൾ മാസ്റ്റർപീസ് കഥകൾ ആദമിന്റെ മുഴ ഇരുൾരതി കടവരാൽ പെണ്ണാച്ചി തൊട്ടപ്പൻ രണ്ടാംപെണ്ണ് കക്കുകളി കാതുസൂത്രം അവലംബം
പുസ്തക നിരൂപണം: ഫ്രാൻസിസ് നൊറോണയുടെ ‘അശരണരുടെ സുവിശേഷം,’ ഡോ.വിനീതാ വിജയൻ എഴുതുന്നു…
https://pressclubvartha.com/2023/10/05/book-review-on-francis-noronhas-asharanarude-suvishesham/
കുടിസൈ ജയഭാരതി ഇംഗ്ലീഷ് വിലാസം https://ml.wikipedia.org/wiki/Kudisai_Jayabharathy
തമിഴ് ചലച്ചിത്ര സംവിധായകനും എഴുത്തുകാരനുമായിരുന്നു കുടിസൈ ജയഭാരതി (1946 or 1947 - :6 ഡിസംബർ 2024).
2002 ൽ പുറത്തിറങ്ങിയ നൻപ നൻപ എന്ന ചിത്രത്തിന് ദേശീയ പുരസ്കാരവും ലഭിച്ചിരുന്നു.
ബദൽ സിനിമകളുടെ തുടക്കക്കാരനാണ് ജയഭാരതി.
അഞ്ച് ദശകത്തോളം നീണ്ട ചലച്ചിത്ര ജീവിതത്തിൽ ഒൻപത് ചലച്ചിത്രങ്ങൾ ഭാരതി സംവിധാനം ചെയ്തു.
മാധ്യമപ്രവർത്തകനായി കരിയർ തുടങ്ങിയ അദ്ദേഹം പിന്നീട് സിനിമയിലെത്തുകയായിരുന്നു. 'കുടിസൈ' എന്ന ചിത്രത്തിലൂടെയാണ് ജയഭാരതി സിനിമാ രം​ഗത്തേക്കെത്തുന്നത്.
തമിഴ് സിനിമയിൽ റിയലിസ്റ്റിക് സിനിമകൾ ആദ്യം ചിത്രീകരിക്കുന്നത് ജയഭാരതിയാണ്.
1979 ൽ പുറത്തിറങ്ങിയ അദ്ദേഹത്തിന്റെ ആദ്യ ചിത്രം കുടിസൈ പൂർത്തിയാക്കിയത് ക്രൗഡ് ഫണ്ടിങ്ങിലൂടെയായിരുന്നു.
2010ൽ പുറത്തിറങ്ങിയ 'പുതിരൻ' ആണ് അവസാനം സംവിധാനം ചെയ്ത ചിത്രം.
ഫിലിമോഗ്രാഫി Year Film Notes Ref. 1979 കുടിസൈ 1984 ഊമൈ ജനങ്ങൾl 1988 രണ്ടും രണ്ടും അഞ്ച്(തമിഴ് ചലച്ചിത്രം) 1991 ഉച്ചി വെയിൽ 2002 നൻപ നൻപ 2006 2010 പുത്രൻ റിലീസ് ചെയ്തില്ല തമിഴ്നാട് സർക്കാരിന്റെ നല്ല ചിത്രത്തിനുള്ള പുരസ്കാരം (മൂന്നാം സ്ഥാനം) പുരസ്കാരങ്ങൾ 2002 ൽ പുറത്തിറങ്ങിയ നൻപ നൻപ എന്ന ചിത്രത്തിലെ അഭിനയത്തിന് വാഗൈ ചന്ദ്രശേഖരിന് മികച്ച സഹ നടനുള്ള ദേശീയ പുരസ്കാരം തമിഴ്നാട് സർക്കാരിന്റെ നല്ല ചിത്രത്തിനുള്ള പുരസ്കാരം (മൂന്നാം സ്ഥാനം), മികച്ച നടൻ, നടി എന്നിവ നൻപ നൻപയ്ക്ക് ലഭിച്ചു.
പത്മ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Padma(film)
അനൂപ് മേനോൻ സ്റ്റോറീസിന്റെ ബാനറിൽ അനൂപ് മേനോൻ കഥ, തിരക്കഥ, സംഭാഷണമെഴുതി സംവിധാനം ചെയ്ത് 2022 ലെ മലയാള ചിത്രമാണ് പദ്മ .
അനൂപ് മേനോൻ സുരഭി ലക്ഷ്മി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിന് സംഗീതം നൽകിയിരിക്കുന്നത് നിനോയ് വർഗീസ് ആണ് .
അനൂപ് മേനോൻ , ഡോ സുകേഷ് ആർ എസ് എന്നിവർ ഗാനങ്ങൾ എഴുതി താരനിര ക്ര.